[image: ]
LĪVĀNU NOVADA PAŠVALDĪBA
Reģistrācijas Nr. 90000065595, Rīgas iela 77, Līvāni, Līvānu novads, LV – 5316
tel. 65307250, www.livani.lv e-pasts pasts@livani.lv

Paskaidrojuma raksts
Līvānu novada pašvaldības domes 2026. gada ___. augusta saistošajiem noteikumiem Nr. __ „Par pašvaldības atbalstu ārstniecības personu piesaistei Līvānu novadā”
	
	Paskaidrojuma raksta sadaļas
	Norādāmā informācija

	1. Mērķis un nepieciešamības pamatojums
	1.1. Viena no pašvaldības autonomajām funkcijām ir veselības aprūpes pieejamības nodrošināšana pašvaldības administratīvajā teritorijā. Ņemot vērā ārstniecības personu trūkumu un konkurenci darba tirgū, lai nodrošinātu autonomās funkcijas izpildi, ir nepieciešams izveidot atbalsta sistēmu ārstniecības personu piesaistei Līvānu novadā.
1.2. Saistošie noteikumi nepieciešami, lai noteiktu kārtību, kādā Līvānu novada pašvaldība realizē brīvprātīgo iniciatīvu ar mērķi piesaistīt kvalificētus ārstniecības speciālistus un sekmēt jauno ārstniecības speciālistu piesaisti novadam.
1.3. Saistošajos noteikumos noteikta kārtība, kādā pašvaldība piešķir atbalstu jaunas ģimenes ārsta prakses vietas atvēršanai vai esošas ģimenes ārsta prakses pārņemšanai Līvānu novada pašvaldības administratīvajā teritorijā.

	2. Fiskālā ietekme uz pašvaldības budžetu
	2.1. Saistošo noteikumu īstenošanas fiskālās ietekmes prognoze uz pašvaldības budžetu:
2.1.1. samazina vai palielina ieņēmumu daļu – nav attiecināms;

2.1.2. palielina izdevumu daļu. Noteikumu realizēšanai naudas līdzekļi tiek plānoti pašvaldības attiecīgā gada budžeta ietvaros.

Atbalsta pasākumi tiek finansēti no pašvaldības budžeta. Kopējais pašvaldības finansējums atbalsta piešķiršanai vienā gadā ir plānots līdz 30 000,00 euro.

2.1.3. saistošo noteikumu projekta izpildei nav nepieciešams veidot jaunas institūcijas vai radīt jaunas darbavietas.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. Saistošie noteikumi neparedz ietekmi uz vidi un konkurenci, sociālo
ietekmi.
3.2. Paredzama labvēlīga ietekme uz iedzīvotāju veselību, jo tiks veicināta nepieciešamo medicīnas speciālistu piesaiste ģimenes ārstu praksēm.
3.3. Plānots, ka labvēlīgi ietekmēs uzņēmējdarbības vidi, jo iedzīvotāju veselība ietekmē uzņēmēju iespēju nodrošināt sev darbiniekus vai sezonas strādniekus.
3.4. Saistošajos noteikumos paredzētie pasākumi neierobežo konkurenci un atbilst brīvai un godīgai konkurencei.

	4. Ietekme uz administratīvajām procedūrām un to izmaksām
	4.1. Nav paredzētas administratīvo procedūru izmaksas.

	5. Ietekme uz pašvaldības funkcijām un cilvēkresursiem
	5.1. Saistošie noteikumi izstrādāti pašvaldības autonomās funkcijas izpildei – nodrošināt iedzīvotājiem veselības aprūpes pieejamību.
5.2. Saistošo noteikumu īstenošanā jauni pienākumi vai uzdevumi esošajiem darbiniekiem netiks uzlikti, jaunas darbavietas netiks veidotas..

	6. Informācija par izpildes nodrošināšanu
	6.1. Saistošo noteikumu izpildi realizēs Līvānu novada Centrālā pārvalde. Jaunas institūcijas nav jāveido, esošās netiks likvidētas vai reorganizētas.
6.2. Izpildes nodrošināšanai nepieciešamie resursi – cilvēkresursi.

	7. Prasību un izmaksu samērīgums pret ieguvumiem, ko sniedz mērķa sasniegšana
	7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.
7.2. Pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām.
	8.1. Saistošo noteikumu projekts un tam pievienotais paskaidrojuma raksts __.08.2026. publicēts pašvaldības oficiālajā tīmekļvietnē www.livani.lv sabiedrības viedokļa noskaidrošanai, paredzot termiņu viedokļu sniegšanai līdz __.08.2026.
8.2. Pašvaldībā nav/ir saņemti sabiedrības viedokļi par saistošo noteikumu projektu.
 



	 



Līvānu novada domes priekšsēdētāja vietniece			A. Smirnova


image1.png




